b"\n_START_ARTICLE_\nTerrier de Manchester\n_START_SECTION_\nMascota\n_START_PARAGRAPH_\nPer tenir un origen urb\xc3\xa0 el terrier de Manchester \xc3\xa9s un gos ideal per a la vida en un pis petit de ciutat, i a m\xc3\xa9s li agraden els nens. L'\xc3\xbanic defecte que se li pot posar al terrier de Manchester com a mascota \xc3\xa9s la seva aparen\xc3\xa7a, ja que no es tracta del gos llanut i rabassut que avui dia se sol mantenir en un pis.\n_START_SECTION_\nProced\xc3\xa8ncia\n_START_PARAGRAPH_\nEl terrier de Manchester es tracta d'una versi\xc3\xb3 m\xc3\xa9s \xc3\xa0gil i lleugera del Black and tan terrier. Aix\xc3\xad, el terrier de Manchester no descendeix, com altres terriers, de gossos de camp, sin\xc3\xb3 que procedeix de gossos urbans, la funci\xc3\xb3 del qual era acabar amb la feristela pr\xc3\xb2pia de la ciutat: la rata._NEWLINE_Aquesta ra\xc3\xa7a tamb\xc3\xa9 t\xc3\xa9 sang del Whippet el que li d\xc3\xb3na el seu aspecte aerodin\xc3\xa0mic amb l\xc3\xadnies depurades i la seva considerable agilitat.\n_START_SECTION_\nUtilitzaci\xc3\xb3\n_START_PARAGRAPH_\nAl principi, el terrier de Manchester va ser un gos especialitzat en la ca\xc3\xa7a de la rata i del conill en concursos urbans, per\xc3\xb2 amb la prohibici\xc3\xb3 d'aquests concursos, el Manchester terrier va passar a convertir-se en un \xc3\xbatil controlador de feristeles i, posteriorment, en gos de companyia. Tamb\xc3\xa9 es poden trobar avui dia exposicions en les quals figuren exemplars de Manchester terrier."